**Susana Teresa Quintás Veloso**, nada en 1969, é unha economista e empresaria galega. Tivo unha longa traxectoria en banca como DIrectora Xeral do Banco Pastor e logo como primeira Subdirectora Xeral do Banco Popular e outros cargos no Banco de Santander.

Traxectoria
-----------

Quintás licenciouse en Ciencias Empresariais pola Universidade de Santiago de Compostela e converteuse en auditora do Rexistro Oficial de Auditores de Contas. Posteriormente ingresou na consultoría Deloitte e en 1996 pasou a formar parte do Banco Pastor.

De 1998 a 2002 fíxose cargo da xestión do Instituto de Estudos Económicos de Galicia da Fundación Barrié. Logo entrou a formar parte da dirección do banco como encargada de planificación, control de xestión e relacións con investidores e analistas. En decembro de 2007 foi nomeada subdirectora xeral da entidade, e a finais de setembro de 2011 accedeu á dirección xeral do banco, días antes de que se anunciase a OPA do Banco Popular sobre ata daquela entidade galega. Como Subidrectora Xeral de Banco Popular, foi responsable de múltiples proxectos de transformación incluída a dixital de todo o mundo de recuperaciones e inmobiliario e liderou varios proxectos de intelixencia artificial. Como experta en Goberno Corporativo, en 2021, foi Directora do Programa de Goberno corporativo da empresa familiar que se imparte en EF Business School A Coruña.

Cando o Banco Popular foi adquirido polo Banco Santander, foi nomeada Directoria de Desenvolvemento de Negocio e levou, en 2017, a carteira máis grande do mundo, chamada Quasar con 30 000 millóns de euros en activos tóxicos.

Foi conselleira en varias empresas como a coñecida 4B, Aliseda SGI, Euroautomatich Cash e Universal Pay e se converteu en experta en goberno corporativo e transformación dixital. Dende 2020, traballa como directora de Metricus, unha proptec británica con presenza global.

É unha referente galega na Asociación Executivas de Galicia e colaborou en columnas e artigos de diversos medios como *La Voz de Galicia* ou *El Economista*.

Vida persoal
------------

É filla de Juan Ramón Quintás, empresario e banqueiro galego, que foi expresidente da Confederación Española de Caixas de Aforros (CECA). Está casada e ten dous fillos.

Notas
-----

1. 1 2 3  Cuba, Ana F. (26 de setembro de 2021). "Susana Quintás: «La empresa familiar parte con ventaja en sostenibilidad»". *lavozdegalicia.es* (en castelán). Consultado o 7 de decembro de 2021.
2. ↑  CV de Susana Quintás Arquivado 20 de febreiro de 2012 en Wayback Machine. na web do Banco Pastor.
3. ↑  Suárez, Alba (13 de xuño de 2021). "Una UCI para la empresa familiar". *laopinioncoruna.es* (en castelán). Consultado o 7 de decembro de 2021.
4. 1 2 3  "Susana Quintás Veloso". *executivasdegalicia.org* (en castelán). Consultado o 7 de decembro de 2021.
5. 1 2  Redacción (12 de setembro de 2018). "Ana Botín coloca a la gallega Susana Quintás al frente del ladrillo del Santander". *economiadigital.es* (en castelán). Consultado o 7 de decembro de 2021.
6. ↑  "Artigos de Susana Quintás". *.lavozdegalicia.es* (en castelán). Consultado o 7 de decembro de 2021.
7. ↑  "Artigos de Susana Quintás". *eleconomista.es* (en castelán). Consultado o 7 de decembro de 2021.

Véxase tamén
------------

### Ligazóns externas

* Blog persoal